PRISTAŠE Ivana Pernara danas su dijelili majice s natpisom "HDZ lopovi, lopine" na gradskom trgu Portarata u Puli.

Podsjetimo, policija je u Puli na prosvjedu "Pravda za djevojčice", organiziranom zbog slučaja grupnog silovanja djevojčice u Zadru, umalo uhitila dvojicu muškaraca koji su nosili majice s natpisom "HDZ lopovi. Lopine!".

Policajci su željeli dvojac privesti u postaju zbog, kako su rekli, "utvrđivanja identiteta" jer jedan od mladića nije imao osobnu iskaznicu. Potom je policijska službenica pred okupljenim građanima i novinarima kazala da neće biti potrebe za odvođenjem mladića u postaju ako skinu sporne majice.

Tekst se nastavlja ispod oglasa

U konačnici mladići majice nisu skinuli, a policajci su odustali od privođenja.